Postul: Radio România Cultural
Perioada: 20 martie − 20 aprilie 2009

	Postul
	Ziua, ora
	Emisiunea, autorul greşelii
	Greşeala
	Varianta corectă
	Explicaţia

	RRC
	24.III,

16.01
	Ştiri culturale,
Alexandru Pavel
	„A reunit să unească”
	„A reuşit să unească”
	Probabil, citire greşită.

	RRC
	24.III,

16.03
	Ştiri culturale,
Alexandru Pavel
	„Festivalul [...] se desfăşoară în nouă locaţii din municipiu”
	„Festivalul [...] se desfăşoară în nouă locuri/spaţii din municipiu”
	Semantică: folosire nepotrivită a neologismului locaţie.


	RRC 
	24.III,

16.03
	Ştiri culturale,
Alexandru Pavel
	„Şi succede albumului Modern Times”
	„Şi succedă albumului Modern Times”
	Morfologie: verbul a succeda are formele de indicativ prezent succed, succezi, succedă etc.; forma succede ar corespunde formei de infinitiv a succede, neacceptată de normele limbii literare.

	RRC
	24.III,

21.43
	Interferenţe în cotidian,
Reporter
	„Tocmai asta vroiam să vă întreb”
	„Tocmai asta voiam să vă întreb”
	Morfologie: forma de imperfect vroiam este un hibrid între voiam (de la verbul a voi) şi vream (de la verbul a vrea).

	RRC
	24.III,

21.52
	Interferenţe în cotidian,
Reporter
	„Cam situaţia e generală”
	„Situaţia e (cam) generală”
	Sintaxă: topică neportivită a semiadverbului cam.

	RRC
	2.IV,
9.36
	Dimineaţă crossover,
Daria Ghiu
	„Artistul cumpără optâsprezece versiuni”
	„Artistul cumpără optsprezece versiuni”
	Ortoepie: pronunţare greşită a numeralului, care are structura opt + spre + zece.

	RRC
	2.IV,

10.08
	Texte şi pretexte,
Prezentator
	„Pe care vroia să se dezvolte”
	„Pe care voia să se dezvolte”
	Morfologie: forma de imperfect vroia este un hibrid între voia (de la verbul a vrea) şi vrea (de la verbul a vrea).

	RRC
	2.IV,

10.13
	Texte şi pretexte,
Prezentator
	„Spuneţi-mi, ce anume v-a convertit la literatură?”
	„Spuneţi-mi, ce anume v-a convertit la literatură?”
	Morfologie: verbele de conjugarea a treia, terminate în -e, se accentuează pe radical, spre deosebire de cele de conjugarea a doua, terminate în -ea, care se accentuează pe flectiv.

	RRC
	2.IV,

10.19
	Texte şi pretexte,
Prezentator
	„Unul bine definit din punct de vedere al creştinismului”
	„Unul bine definit din punctul de vedere al creştinismului”
	Sintaxă: gruparea prepoziţională are forma „din punctul de vedere” dacă este urmată de genitiv şi „din punct de vedere”, dacă este urmată de un adjectiv.

	RRC
	2.IV,

10.31
	Texte şi pretexte,
Prezentator
	„O ştire pe care neapărat vroiam să v-o citesc”
	„O ştire pe care neapărat voiam să v-o citesc”
	Morfologie: forma de imperfect vroiam este un hibrid între voiam (de la verbul a vrea) şi vream (de la verbul a vrea).

	RRC
	2.IV,

11.35
	Comment ça va?,
Traducere
	„Ar trebui să [ecsiste]”
	Ar trebui să [egziste]
	Ortoepie: pronunţare greşită a lui x intervocalic.

	RRC
	9.IV

09.26
	Dimineaţă crossover, Maria Balabaş
	„chiar acum se întâmplă [concursul]”
	„chiar acum are loc [concursul]”
	Semantică: verbul a se întâmpla nu este potrivit în contextul dat. Acest verb se referă la fapte, evenimente considerate punctual, nu în desfăşurare.

	RRC
	9.IV

10.19
	Texte şi pretexte, prezentator
	„a pierdut alegerile graţie măsurilor luate de acesta”
	„a pierdut alegerile din cauza măsurilor luate de acesta”
	Semantică: într-un context conotat negativ, se foloseşte locuţiunea prepoziţională din cauza.

	RRC
	9.IV

11.14
	Portret FM, Oltea Şerban Pârâu
	„scenele se succed”
	„scenele se succedă”
	Morfologie: verbul de conjugat este  a se succeda, nu  a se succede, prin urmare desinenţa de persoana a III-a, numărul plural este –ă. 

	RRC
	9.IV

11.48
	Timpul prezent, 

Elena Vlădăreanu
	„nu mă refer neapărat la ceilalţi, cât şi la materialele de lucru”
	„nu mă refer neapărat la ceilalţi, ci şi la materialele de lucru”
	Sintaxă, semantică: raportul sintactico-semantic dintre cele două unităţi ale enunţului trebuia marcat cu ajutorul conjuncţiei ci (care apare în structura cu corelativ nu numai..., ci şi).  

	RRC
	15.IV

11.32
	Timpul prezent, 

Elena Vlădăreanu
	„Simţi o carenţă în cronica de teatru vizavi de dramaturgie?”
	„Simţi o carenţă în cronica de teatru în ceea ce priveşte dramaturgia?”
	Semantică: locuţiunea vizavi de se foloseşte cu sens locativ, nu cu sens relaţional.

	RRC
	15.IV

11.46
	Timpul prezent, 

Elena Vlădăreanu
	„eu, în capul meu, aşa, Mimi Brănescu înseamnă […]”
	„pentru mine, în capul meu, aşa, Mimi Brănescu înseamnă […]”
	Sintaxă: anacolut.

	RRC
	19.IV

18.48
	Mioriţa, prezentatoare
	„dumneavoastră ca şi originară din Bucovina”
	„dumneavoastră ca originară din Bucovina”
	Sintaxă: şi este parazitar; nici măcar nu este scuzabil aici de evitarea unei cacofonii.

	RRC
	20.IV

20.40
	Restituiri obligatorii, Mircea Munteanu
	„este aproape ridicol ca să afirmi […]”
	„este aproape ridicol să afirmi […]”
	Sintaxă: propoziţiile necircumstanţiale (aici o subiectivă) nu se construiesc cu conjuncţia compusă ca să, ci cu să. Tiparul de construcţie se extinde de la sinonimia să – ca să, elemente introductive ale propoziţiei circumstanţiale de scop: Am venit (ca) să te văd vs Vreau să te văd.


RECOMANDĂRI

„cu prilejul aniversării a 180 de ani” (Radio România Cultural, 2.IV, 12.03); recomandat: cu prilejul sărbătoririi a 180 de ani
„să rămâneţi în continuare pe frecvenţa postului” (Radio România Cultural, 10.IX, 17.45); recomandat: să rămâneţi pe frecvenţa postului

„cabinetul primului-ministru britanic” (Radio România Cultural, 13.IV, 17.03, 17.13, 17.36); recomandat: prim-ministrului
